b'\n_START_ARTICLE_\nFrance A\xc4\x8dko\n_START_SECTION_\n\xc5\xbdivljenje in delo\n_START_PARAGRAPH_\nFranc A\xc4\x8dko s pravim imenom Ludvig-Gvido A\xc4\x8dko je leta 1929 vstopil v fran\xc4\x8di\xc5\xa1kanski red, v Ljubljani do\xc5\xa1tudiral bogoslovje in bil 1928 posve\xc4\x8den. Glasbo je najprej \xc5\xa1tudiral zasebno pri Sre\xc4\x8dku Koporcu, nato na ljubljanskem konservatoriju in v Rimu na Pontificio Istituto Musica Sacra. Tu je 1942 diplomiral iz gregorijanskega korala in 1943 iz kompozicije ter iz slednje 1954 tudi doktoriral. Od 1930 je opravljal pastoralne slu\xc5\xbebe v Kamniku in Ljubljani. Ustvarjal je zborovsko glasbo, ma\xc5\xa1e (Missa solemnis, za me\xc5\xa1ani zbor, soli, veliki orkester in solo orgle, 1937), kantatna dela, solisti\xc4\x8dne in komorne skladbe (Suita za klavir, 1937; Dve pesmi za glas in klavir, 1938; Sonata za orgle, 1943), bo\xc5\xbei\xc4\x8dno pesem Po\xc4\x8divaj, milo detece in napev za o\xc4\x8dena\xc5\xa1. Skladbe in \xc4\x8dlanke je objavljal v zbirkah, revijah in samostojno, \xc5\xa1tevilna dela pa so ohranjena samo v rokopisu.'